Lietuvos ir Madagaskaro santykiai

Lietuvos ir Madagaskaro santykiai – dvišaliai tarptautiniai santykiai tarp Lietuvos ir Madagaskaro.

Madagaskaras Lietuvos nepriklausomybę pripažino 1991 m. rugsėjo 11 d., tačiau diplomatiniai santykiai tarp valstybių užmegzti tik 2017 m. lapkričio 29 d. Kita vertus, santykiai tarp Lietuvos ir Madagaskaro siekia bent XIX a., kuomet šioje saloje lankėsi lietuvių gydytojas, istorikas ir archeologas Ignotas Žumingis. Taip pat sala lietuviams gerai žinoma dėl lietuvių geografo ir visuomenininko Kazio Pakšto svarstymų įkurti joje „Atsarginę Lietuvą“, idėjos, kuri liko utopinė. Lietuvoje yra Madagaskaru pavadintas kaimas Zarasuose.

Lietuvoje 2022 m. pradžioje gyveno trys Madagaskaro piliečiai.

Abi šalys yra Jungtinių Tautų, UNESCO narės. Taip pat Lietuva yra Frankofonijos narė stebėtoja, Madagaskaras – pilnateisis narys.

Madagaskaras yra akreditavęs ambasadą Lietuvai,Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-10-23  tačiau nėra informacijos, kad Madagaskaro atstovas būtų įteikęs skiriamuosius raštus Lietuvos prezidentui.

 Santykių istorija 

 Pirmieji kontaktai 
Vienas pirmųjų Madagaskarą aplankiusių lietuvių – gydytojas, istorikas ir archeologas Ignotas Žumingis, tai padaręs tarp 1863 ir 1876 m.

Yra duomenų, kad SSRS vykdytos Lietuvos okupacijos metais Madagaskaras palaikė ryšius su Lietuvos diplomatinėmis atstovybėmis.Kraujelis, R., 199 p.

1991 m. rugsėjo 11 d. Madagaskaro ambasada Sovietų Sąjungoje atsiuntė Lietuvai verbalinę notą dėl Lietuvos nepriklausomybės pripažinimo.Madagaskaro ambasados SSRS verbalinė nota dėl Lietuvos nepriklausomybės pripažinimo. 1991-09-11 (Lietuvos Respublikos Seimo archyvas)

Dar iki dvišalių diplomatinių santykių užmezgimo abi valstybės bendradarbiavo UNESCO. Abi valstybės 2016 m. dirbo dviejuose UNESCO Tarpvyriausybiniuose komitetuose: Kultūrų raiškos įvairovės apsaugos ir skatinimo bei Bioetikos komitete.Tarptautinei frankofonijos dienai paminėti – Madagaskaro prisistatymas (Lietuvos Respublikos užsienio reikalų ministerija) 

2005 m. lapkričio 21-24 d. Madagaskaro sostinėje Antananaryve vykusioje Tarptautinės Frankofonijos organizacijos Ministrų konferencijos XXI sesijoje dalyvavo Užsienio reikalų ministerijos Personalo departamento direktorė ambasadorė Asta Skaisgirytė Liauškienė, buvo numatyti Lietuvos atstovės susitikimai su Madagaskaro atstovais.Lietuvos atstovė dalyvauja Tarptautinės Frankofonijos organizacijos ministrų konferencijos sesijoje (Lietuvos Respublikos užsienio reikalų ministerija)

2016 m. kovo 24 d. Lietuvos užsienio reikalų ministerijoje surengtas Tarptautinės frankofonijos dienos minėjimas, kuriame dalyvavo Madagaskaro laikinasis reikalų patikėtinis prie UNESCO Ny Toky Andriamanjato, dalyvius supažindinęs su Madagaskaro politine padėtimi, vystymosi perspektyvomis, šios šalies istorija ir kultūra.

 Santykiai po 2017 m. 

2017 m. lapkričio 29 d. Dramblio Kaulo Kranto sostinėje Abidžane Lietuvos Respublikos užsienio reikalų ministras Linas Linkevičius ir Madagaskaro Respublikos užsienio reikalų ministras H.Rabary-Njaka pasirašė bendrąjį komunikatą, patvirtinantį diplomatinių santykių užmezgimą. Madagaskaras yra 183-ia valstybė, su kuria Lietuva užmezgė diplomatinius santykius. Prieš tai sprendimui užmegzti diplomatinius santykius Vyriausybė buvo pritarusi dar 2004 m., bet įgyvendinimas užtruko.

Kazio Pakšto idėjos paskatino dramaturgą Marių Ivaškevičių parašyti pjesę „ Madagaskaras“. Pagal ją režisierius Rimas Tuminas pastatė spektaklį, rodytą Vilniaus mažajame teatre.

 Ekonominiai santykiai 
2018 m. duomenimis, prekybos apyvarta tarp Lietuvos ir Madagaskaro siekė 282,5 tūkst. eurų.

Prekybos balanse dominuoja eksportas iš Lietuvos į Madagaskaro.

 Eksportas sudaro 281,9 tūkst. eurų.
 Importas sudaro 0,6 tūkst. eurų.

 Metai  2016  2017  2018 Eksportas į Madagaskarą (tūkst. eur.) 19,4  592,0  281,9 Importas iš Madagaskaro (tūkst. eur.) 0,3  0,3  0,6

Madagaskare registrų kūrimo misiją įgyvendino statybos įmonė iš Lietuvos UAB RND.Prabangos pramonės krachas Pinkevičių veja į Afriką („Valstybė“ 2010 m. vasario mėn., Nr. 2 (34), 14-19 psl.)

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Madagaskaro piliečių skaičius Lietuvoje 1  7  6  3

 Pasiuntinių ir ambasadorių sąrašas 

 Pasiuntiniai Lietuvai 
Nėra duomenų.

 Pasiuntiniai Madagaskarui 
Lietuva nėra akreditavusi ambasadoriaus Madagaskarui.

 Šaltiniai 

 Literatūra 

 Nuorodos 
 Madagaskaras | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Madagaskaras